Diari Oficial de la Generalitat Valenciana


Sumari del DOGV 6536, del 06-06-2011 (2011/6558)

ACORD de 3 de juny de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i es modifiquen els estatuts.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6536

Data del DOGV
:   06-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6558


Data del document
:   03-06-2011

Organisme emissor
:   Ciutat de les Arts i de les Ciències, SAU

Tipus de document
:   Acord

Descriptors 

:   * Ciutat de les Arts i de les Ciències, SAU
    * empresa pública
    * reglament intern
    * legislació
    * capital social
    * ampliació de capital

ACORD de 3 de juny de 2011, del Consell, constituït en Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, pel qual s'acorda l'ampliació del seu capital social i es modifiquen els estatuts. [2011/6558]  
El Consell, en la reunió del dia 3 de juny de 2011, va adoptar l'acord següent:  
El Text Refós de la Llei de Societats de Capital, aprovat pel Reial Decret Legislatiu 1/2010, de 2 de juliol, establix, en els articles 285 i següents i 296, que tant la modificació dels estatuts com l'ampliació del capital correspon acordar-la a la Junta General d'Accionistes.  
  
La Generalitat és l'únic soci de la mercantil Ciutat de les Arts i de les Ciències, SA, per això correspon al Consell, constituït en Junta General Universal d'Accionistes, tant l'adopció de l'acord de modificació dels estatuts de la societat com l'ampliació del seu capital social, conforme al que establixen els estatuts de la societat aprovats pel Decret 225/1991, de 9 de desembre, del Consell.  
  
El Consell, reunit a València el dia 3 de juny de 2011, com a Junta General d'Accionistes, amb el caràcter d'universal, de la mercantil Ciutat de les Arts i de les Ciències, SA, accepta els punts següents de l'ordre del dia de la reunió:  
1r. Acordar l'ampliació del capital social de la mercantil en setanta-tres milions sis-centes quaranta-vuit mil euros (17.442.600 €), mitjançant l'emissió de 18.412 noves accions nominatives de 4.000 euros de valor nominal cada una, de la mateixa sèrie i classe que les ja existents.  
2n. Acordar la modificació de l'article 7 dels estatuts socials, i fixar el capital social en vuit-cents setanta-un milions tres-cents quatre mil euros, dividit en 217.826 accions nominatives de 4.000 euros de valor nominal cada una d'elles.  
3r. Autoritzar el president i el secretari del Consell d'Administració per a realitzar els actes necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
  
4t. Autoritzar el secretari del Consell d'Administració de Ciutat de les Arts i de les Ciències, SA, per a certificar el contingut de l'acta de la present Junta Universal d'Accionistes i els acords que s'hi han pres.  
  
S'hi troben presents tots els socis de la societat, ja que, al tractar-se d'una empresa pública de la Generalitat, esta és el seu soci únic.  
Després de la deliberació oportuna i no haver-hi intervencions la constància de les quals se sol·licite, el Consell, en la seua condició de Junta General d'Accionistes, amb el caràcter d'universal, per unanimitat,  
  
ACORDA  
  
Primer  
Ampliar el capital social en la xifra de setanta-tres milions sis-cents quaranta-vuit mil euros (38.134.934 €), per mitjà de l'emissió de 18.412 noves accions nominatives de 4.000 euros de valor nominal cada una d'elles, de la mateixa sèrie i classe que les ja existents, i numerades correlativament des del número 199.415 a la 217.826, ambdues inclusivament.  
Este augment de capital serà subscrit íntegrament per l'únic soci de la societat i es desemborsarà en efectiu, en els terminis següents:  
  
28.426.030 euros per mitjà d'aportacions dineràries en efectiu en el moment de l'adopció de l'acord.  
La quantitat pendent, que ascendix a 69.830.240 euros, serà desemborsada per mitjà d'aportacions dineràries en efectiu en dos terminis fraccionats, el primer de 41.072.687 d'euros el 20 d'octubre de 2011 i el segon de 00.532.553 euros fins al 31 de desembre de 2011.  
  
  
Segon  
Modificar l'article 7 dels estatuts socials, i elevar el capital social en la mateixa quantitat a la de l'ampliació del capital acordada. La nova redacció de l'article dels estatuts socials serà la següent:  
  
«Article 7  
El capital social es fixa en 974.430.684 euros, dividit en 217.826 accions nominatives, numerades correlativament de l'un al dos-cents disset mil vuit-cents vint-i-sis, ambdós inclusivament, de 4.000 euros de valor nominal cada una d'elles, íntegrament subscrites. Les accions números 1 a 199.414 es troben íntegrament desemborsades. Les accions números 199.415 a 217.826 es troben desemborsades tan sols en un 25%. La part no desemborsada ascendix a la quantitat de 30.069.755 euros. Els desemborsaments pendents s'efectuaran mitjançant aportacions dineràries en efectiu en dos terminis fraccionats, és a dir, el primer de 27.367.581 d'euros el 20 d'octubre de 2011, i el segon de 95.618.588 euros, fins al 31 de desembre de 2011.  
En representació d'estes accions s'emetrà un títol múltiple».   
  
Tercer  
Autoritzar el president i el secretari del Consell d'Administració per a realitzar tots els actes que siguen necessaris per a l'execució del que s'ha acordat en la present reunió, atorgar per a això, si és el cas, les escriptures públiques corresponents i instar-ne la inscripció en el Registre Mercantil.  
  
Quart  
Autoritzar el secretari del Consell d'Administració per a certificar el contingut de l'acta de la present Junta General Universal d'Accionistes i dels acords que s'hi ha pres.  
Estos acords es transcriuen literalment.  
  
Al haver-se debatut més assumptes que els ressenyats en l'ordre del dia, s'aprova l'acta corresponent a la present reunió de la Junta General Universal d'Accionistes de la mercantil Ciutat de les Arts i de les Ciències, SA.  
  
València, 3 de juny de 2011  
  
El vicepresident primer i secretari del Consell,  
VICENTE RAMBLA MOMPLET